पृथ्वीनारायण शाहलाई राजनीतिभन्दा माथि राख्नुपर्छ : सभापति लामिछाने
राष्ट्रिय स्वतन्त्र पार्टी (रास्वपा)का सभापति रवि लामिछानेले राष्ट्र निर्माता पृथ्वीनारायण शाहको सम्मान गर्न कन्जुस्याँई गर्न नहुने बताएका छन् । शुक्रबार ३०२ औं पृथ्वी जयन्ति तथा राष्ट्रिय एकता दिवसको सन्दर्भमा राष्ट्रिय प्रजातन्त्र पार्टीले काठमाडौंमा गरेको कार्यक्रममा सहभागी भएपछि सभापति लामिछानेले यस्तो बताएका हुन् ।
काठमाडौँ — राष्ट्रिय स्वतन्त्र पार्टी (रास्वपा)का सभापति रवि लामिछानेले राष्ट्र निर्माता पृथ्वीनारायण शाहको सम्मान गर्न कन्जुस्याँई गर्न नहुने बताएका छन् । शुक्रबार ३०२ औं पृथ्वी जयन्ति तथा राष्ट्रिय एकता दिवसको सन्दर्भमा राष्ट्रिय प्रजातन्त्र पार्टीले काठमाडौंमा गरेको कार्यक्रममा सहभागी भएपछि सभापति लामिछानेले यस्तो बताएका हुन् ।उनले देशलाई एक ढिक्का बनाई नेपाल भनेर गौरव गर्न सक्ने राष्ट्र निर्माण गर्ने निर्माताप्रति सबैले सम्मान गर्नुपर्ने बताए । उनले पृथ्वीनारायण शाहलाई राजावादीले आफ्नो मात्रै हुन् भन्ने सोच्न नहुने र गणतन्त्रवादीले पनि हाम्रो होइन भन्ने सोच्नु गलत हुने बताए । राष्ट्रनिर्मातालाई सबैको साझा बनाउने काममा लाग्नुपर्ने उनको भनाइ थियो । ‘त्यतिबेलाको बाइसे, चौबिसे राज्यहरुको अवस्था र त्यो इतिहासको चुनौतीलाई कुशलतापूर्वक सम्पन्न गरी देशलाई एक ढिक्का बनाई नेपाल भनेर गौरव गर्न सक्ने राष्ट्र निर्माताप्रति अपार सम्मान छ । मलाई लाग्छ कसैले पनि यसका लागि कन्जुस्याँई गर्नुपर्दैन,' उनले भने, 'राजावादीले हाम्रो मात्रै पेवा हो भन्न पनि भएन, गणतन्त्रवादीले हाम्रो होइन पनि भन्नुहुदैन । सबैको साझा बनाउने काममा लाग्नुपर्छ । राष्ट्र निर्मातालाई राजनीति भन्दा माथि राख्नुपर्छ ।’